Buxoro viloyatining Kogon tumanida 23 iyun kuni Buxoro shahrida yashovchi B.R. “Spark” rusumli avtomashinasini Geofizika mahallasidan o‘tuvchi A-380 yo‘lida haydab ketayotgan vaqtida qarama-qarshi yo‘nalishga chiqib ketib, qarshisidan kelayotgan “Lada-21015” rusumli avtomashinasi bilan to‘qnashuv sodir etgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, natijada “Lada-21015” avtomashinasi haydovchisi E.S., “Spark” avtomashinasi yo‘lovchilari, Buxoro shahrida yashagan 2 nafar yo‘lovchi A.O. va A.T. olgan jarohati sabab voqea joyida vafot etgan. Shuningdek, “Spark” avtomashina haydovchisi B.R., yo‘lovchilari, birga yashovchi ukasi F.R., Buxoro shahrida yashovchi M.H. hamda “Lada-21015” avtomashinasi yo‘lovchisi, Kogon shahrida yashovchi L.Yu. ismli ayollar turli darajadagi tan jarohati olib kasalxonaga yotqizilgan.